ປະທານາທິບໍດີຟິລິບປີນ ເຕືອນໃຫ້ລະວັງ ການກໍ່ການຮ້າຍ ໃນງານບຸນສາສະໜາ ປະຈໍາປີ
ທ່ານ Benigno Aquino ກ່າວວ່າ ມີ​ການ​ພົບ​ເຫັນ ພວກ​ກໍ່​ການ​ຮ້າຍ​ຫລາຍ​ຄົນ ​ເຄຶ່ອນ​ໄຫວ ຢູ່​ໃນ​ເມືອງ​ຫລວງ​ມະນິລາ.
ທ່ານ Benigno Aquino ປະທານາທິບໍດີຟິລິບປິນໄດ້ປະກາດເຕືອນໃນວັນອາທິດມື້ນີ້ວ່າ ພວກເຈົ້າໜ້າທີ່ໄດ້ຄົ້ນພົບແຜນການຂອງພວກກໍ່ການຮ້າຍທີ່ຈະຂັດຂວາງທັບມ້າງຂະບວນ ແຫ່ງານບຸນສາສະໜາປະຈໍາປີໃຫຍ່ໃນນະຄອນຫລວງມະນີລານັ້ນ ທ່ານອາຄີໂນ ບໍ່ໄດ້ບົ່ງບອກວ່າເປັນກຸ່ມກໍ່ການຮ້າຍຝ່າຍໃດ ແຕ່ກໍກ່າວໃນກອງປະຊຸມໃຫ້ ສໍາພາດຂ່າວວ່າ ມີການພົບເຫັນພວກກໍ່ການຮ້າຍຫລາຍຄົນ ເຄຶ່ອນໄຫວຢູ່ໃນເມືອງຫລວງ ມະນິລາ ແລະວ່າເຈົ້າໜ້າທີ່ຕໍາຫລວດກໍາລັງ ພະຍາຍາມຈະຈັບໂຕພວກຕ້ອງສົງໄສແລະ ຂັດຂວາງແຜນໂຈມຕີີໃດໆກໍຕາມ ປະທານາທິບໍດີຟິລິບປິນກ່າວວ່າ ການຮັກສາຄວາມໄພຈະແໜ້ນໜາທີ່ສຸດ ສໍາລັບຂະບວນ ແຫ່ຮູບສະລັກຂອງພະເຍຊູ ທີ່ເອີ້ນກັນວ່າ the Black Nazarene ທີ່ແກະສະລັກດ້ວຍ ໄມ້ທີ່ມີອາຍຸຫລາຍສັດຕະວັດ ໃນວັນຈັນມື້ອື່ນນີ້ ຄືເປັນງານບຸນປະຈໍາປີທີ່ມີພວກຜູ້ຊົມເຂົ້າ ຮ່ວມຫລາຍຮ້ອຍພັນຄົນນັ້ນ